Δεδομένα πραγματικού κόσμου στο πολλαπλό μυέλωμα
Authors: Ιντζές Στέργιος 
Published: February 2023

Το πολλαπλούν μυέλωμα αποτελεί ένα Β-κυτταρικής αρχής κακόηθες νεόπλασμα το οποίο χαρακτηρίζεται από κλωνικό πολλαπλασιασμό παθολογικών πλασματοκυττάρων στο μυελό των οστών. Αποτελεί το 1% των καρκίνων παγκοσμίως και είναι η δεύτερη πιο κοινή αιματολογική κακοήθεια μετά από το λέμφωμα. Η μέση ηλικία των ασθενών κατά τη διάγνωση εκτιμάται περίπου στα 66 με 70 έτη, με το 37% των ασθενών να είναι κάτω των 65 ετών. Για να μελετήσουν τις επιπτώσεις της κοινωνικοοικονομικής κατάστασης στην υγειονομική περίθαλψη, οι ερευνητές δανείστηκαν μερικές από τις μεθόδους που χρησιμοποιούν οι επιστήμονες των κοινωνικών επιστημών στη μελέτη των επιπτώσεών της στην υγεία και αναγνώρισαν ότι η υγεία επηρεάζεται όχι μόνο από τη φτώχεια, αλλά από ένα μεγαλύτερο αριθμό παραγόντων όπως το εισόδημα, η εκπαίδευση και το επάγγελμα.Μέθοδος και χαρακτηριστικά των ΑσθενώνΣτην μελέτη μας συλλέξαμε αναδρομικά δεδομένα από 223 ασθενείς με συμπτωματικό ΠΜ που είχαν διαγνωστεί και αντιμετωπιστεί στο τμήμα μας από τον Ιανουάριο του 2005 έως τον Δεκέμβριο του 2019. Από την ανάλυση πρόθεσης θεραπείας (ITT), 78 ασθενείς θεωρήθηκαν επιλέξιμοι για μεταμόσχευση και 145 όχι επιλέξιμοι για μεταμόσχευση. Αναφορικά με την εθνοτική προέλευση από τους 223 ασθενείς με ΠΜ, 172 ασθενείς ήταν ελληνικής καταγωγής, 39 ήταν Έλληνες μουσουλμάνοι και 12 βαλκανικής καταγωγής. Για την στατιστική ανάλυση χρησιμοποιήσαμε Kaplan-Meier, Cox Regression, μη παραμετρικά test και για την μετα ανάλυση των μελετών χρησιμοποιήσαμε τον τύπο Mosteller και Bush.ΑποτελέσματαΑναδείξαμε ότι το χαμηλό SES είναι ένας ανεξάρτητος προγνωστικός παράγοντας για την επιβίωση σε ασθενείς με ΠΜ, μαζί με υψηλότερο στάδιο ISS, και υψηλού κινδύνου κυτταρογενετική. (Hazard Ratio=2.092 95% CI, (1.36-3.2)). Επίσης, το SES αποτελεί έναν προγνωστικό παράγοντα για ασθενείς με ΠΜ τυπικού κινδύνου (ISS 1) που θα έχουν μεγαλύτερη επιβίωση αλλά όχι για ασθενείς υψηλού κινδύνου, που ορίζονται ISS 3, κυτταρογενετική υψηλού κινδύνου, και τελικού σταδίου νεφρική ανεπάρκεια. Επιπλέον, η επίδραση του χαμηλού SES στην επιβίωση ήταν εμφανέστερη σε ηλικιωμένους ασθενείς μη επιλέξιμους για μεταμόσχευση. Στην πάροδο του χρόνου και μετά το 2015 το χαμηλό SES δε σχετίζεται με χαμηλότερη επιβίωση. Τέλος η εθνοτική προέλευση δεν σχετίζεται με μειωμένη πρόσβαση σε φάρμακα και θεραπείες καθώς ούτε και με διαφορετική επιβίωση.Στην μέτα-ανάλυση συμπεριλάβαμε 85198 ασθενείς με μυέλωμα που έδειξαν καλύτερη πιθανότητα επιβίωσης για ασθενείς με υψηλό SES κατά 1,26 φορές σε σύγκριση με ασθενείς με χαμηλό SES. Σχετικά με τις μελέτες που περιείχαν p value και SES αποδείξαμε ότι το SES παραμένει ένας σημαντικός προγνωστικός παράγοντας για την ολική επιβίωση σε ασθενείς με μυέλωμα παγκοσμίως (τιμή p <0.0001) με 134363 συνολικούς φακέλους ασθενών.Κλινική Σημασία των ΑποτελεσμάτωνΣυνοψίζοντας, η κλινική σημασία των αποτελεσμάτων έγκειται στο γεγονός ότι ο παράγοντας SES στα δεδομένα του πραγματικού κόσμου μας ήταν ένας ανεξάρτητος προγνωστικός παράγοντας επιβίωσης για ασθενείς με ΠΜ, μαζί με υψηλότερο στάδιο ISS και κυτταρογενετική ανάλυση υψηλού κινδύνου, η επίδραση του χαμηλού SES στην επιβίωση των ασθενών με ΠΜ ήταν σε κατάσταση άμβλυνσης με την πάροδο του χρόνου στη μελέτη μας και τέλος η επίδραση του χαμηλού SES ήταν πιο εμφανής σε ασθενείς με χαμηλό στάδιο ISS και χωρίς άσχημα προγνωστικά χαρακτηριστικά, όπως υψηλού κινδύνου κυτταρογενετική ανάλυση και νεφρική ανεπάρκεια τελικού σταδίου.